Jukka Relander

Jukka Tapio Relander (s. 14. helmikuuta 1967 Helsinki) on Energiateollisuus ry:n viestintäpäällikkö, joka on toiminut myös kolumnistina, luennoitsijana, konsulttinahttps://www.marmai.fi/uutiset/jukka-relander-loikkaa-konsultiksi-kaiku-helsinkiin-6296142 sekä radio- ja televisiotoimittajana

Relander toimi myös vihreiden kaupunginvaltuutettuna kaudella 2013-2017.

Ura
Relander valmistui ylioppilaaksi vuonna 1986 ja opiskeli Helsingin yliopistossa Suomen historiaa ja sosiaalipsykologiaa sekä suoritti vuonna 1995 Sussexin yliopiston yksivuotisen Master of Arts -tutkinnonJukka Relander, biography, Suomen kirjastoseura. http://www.eblida.org/News/2015/jukka-relander-cv.pdfGuide to Masters study. Sussex University. https://www.sussex.ac.uk/study/masters/guide-to-masters-study Hän valmisteli vuosina 1995–2008 Helsingin yliopistolle toistaiseksi julkaisematonta väitöskirjaa taistolaisen opiskelijaliikkeen historiastaRelander: Pohjolan Amatsonia. Ylioppilaslehti 18.10.1996. https://ylioppilaslehti.fi/1996/10/relander-pohjolan-amatsonia/.

Relander isännöi vuosina 2000–2007 T-Klubia Yle Teemalla. Hän on toimittanut ohjelmia Radio Helsingille vuodesta 2000. Hän on tehnyt muun muassa Tukevasti ilmassa -ohjelmaa yhdessä Tuomas Nevanlinnan kanssa. Relander on esiintynyt myös Radio Helsingin Norsuradio-ohjelmassa Helsingin Sanomien kulttuuritoimittajien kanssa.

Relander kirjoitti maksan, sydämen ja keuhkojen siirtoa käsittelevän osan Helsingin yliopiston historian laitoksen vuonna 1997 julkaisemaan elinsiirtojen historiaa käsittelevään kirjaanKalle Michelsen. Kirjoja: Ongelmallinen tutkimus elinsiirtojen historiasta. https://tinyurl.com/y4xj9mvg. Lisäksi Relander on kirjoittanut Jyllan eli Espoonlahden lukion historiikin, joka julkaistiin vuonna 1999Aika on Espoonlahden: Jyllan tie Helsingistä Espooseen. https://www.finna.fi/Record/vaari.1461807, toimittanut kaksi esseekokoelmaa sekä julkaissut kokoelman omista kolumneistaan ja toiminut kolumnistina muun muassa Ylioppilaslehdessä (1996–1997), Palkkatyöläisessä (1998–1999), Imagessa (2001–2001), Yle Radio 1:ssä (2003), Hiidenkivessä (2003–2004), Metrossa (2004–2010), Suur-Jyväskylän lehdessä (2006–), Kymen Sanomissa (2008–), HS.fi:ssä (2009), Uusi Suomi -verkkolehdessä (2010–), Yle Puheella (2010–), Etelä-Saimaassa (2010–) ja Kouvolan Sanomissa (2010–).

Luottamustehtävät ja ehdokkuudet

Relander on toiminut vuodesta 2009 Suomen kirjastoseuran puheenjohtajana. Joulukuussa 2011 hän aloitti tasa-arvoasiain neuvottelukunnan puheenjohtajana. Vuoden 2015 alusta hän on ollut Kultti ry:n toiminnanjohtaja.

Relander toimi Vihreä miesliike ry:n puheenjohtajana vuosina 2010–2011. Kunnallisvaaleissa 2012 Relander valittiin Helsingin kaupunginvaltuustoon 1 262 äänellä.  Syyskuussa 2015 Relander valittiin Helsingin kulttuuri- ja kirjastolautakunnan puheenjohtajaksi.

Relander oli vihreiden ehdokas vuosien 2007, 2011 ja 2015 eduskuntavaaleissa sekä vuoden 2009 eurovaaleissa, muttei tullut valituksi minään vuonna. Relander pääsi kuitenkin varasijalle vuoden 2007 eduskuntavaaleissa saamillaan 4 403 äänellä.

 Yksityiselämä 
Relander on ollut naimisissa vuodesta 1997 lähtien teoreettisen filosofian professori Pauliina Remeksen kanssa, ja heillä on kaksi lasta. Perhe asuu Helsingissä Puu-Koskelassa.

Relander harrastaa muun muassa perhokalastusta.

 Teokset 








 Lähteet 

 Aiheesta muualla 
 Jukka Relander Osuuskunta Lektion kotisivuilla

 Jukka Relander: Sivistynyt ylioppilas tuotantolaitosyliopistossa (30 min äänitallenne, 2006)

Luokka:Suomalaiset esseistit
Luokka:Suomalaiset historioitsijat
Luokka:Vihreän liiton poliitikot
Luokka:Helsingin kaupunginvaltuutetut
Luokka:Vuonna 1967 syntyneet
Luokka:Elävät henkilöt